UNIVERZITET U TUZLI 

r a s p i s u j e

J A V N I  K O N K U R S za prijem u radni odnos na sljedeća radna mjesta:

1. „Upravnik smještaja“ – 1 izvršilac na neodređeno vrijeme 

OPIS POSLOVA: organizuje i koordinira rad u Odjeljenju; vrši izradu elemenata za smještaj studenata i brine se o njihovoj realizaciji; sprovodi odluke nadležnih komisija koji se odnose na smještaj studenata; vodi dokumentaciju o smještaju studenata; vrši stalan i neposredan uvid u rad zaposlenika Odjeljenja i zaposlenika Službe raspoređenih u Studentski centar; prati troškove koji nastaju u procesu rada smještaja studenata, s ciljem da utiče na njihovo smanjenje; stara se o obezbjeđivanju potrebnih uslova (sredstava, opreme, inventara i materijala za rad) radi podizanja kvaliteta u smještaju studenata; vodi evidenciju o prisustvu zaposlenika na poslu; prisustvuje sastancima studentskih organizacija iz oblasti smještaja studenata; izrađuje mjesečni izvještaj rada Odjeljenja; obavlja i druge poslove po nalogu direktora.

POSEBNI USLOVI: VSS - završen fakultet društvenog smjera u četvorogodišnjem trajanju sa ostvarenih 240 ECTS bodova, sa dvije godine radnog iskustva u traženoj stručnoj spremi.

2.  „Viši stručni saradnik za mašinsko održavanje“ – 1 izvršilac na neodređeno vrijeme uz probni rad od tri mjeseca

OPIS POSLOVA: organizuje rad i obezbjeđuje uslove za normalno odvijanje procesa mašinskog održavanja objekata, daje stručna uputstva i nalog za rad domarima u svom djelokrugu rada te vrši kontrolu njihovog rada, izrađuje projektne zadatke za sve vrste projekata, učestvuje u planiranju i nabavci opreme i potrošnog materijala za izvođenje radova na mašinskom održavanju, stara se o provođenju mjera zaštite na radu i korištenju sredstava zaštite na radu kod izvođenja radova, vodi potrebne evidencije i podnosi Izvještaj o svom radu šefu Službe, učestvuje u izradi Plana investicionih ulaganja, plana održavanja objekta i opreme, učestvuje u izradi investicionih elaborata i programa za izgradnju, adaptaciju i modernizaciju objekata, učestvuje u izradi stručnih analiza i informacija iz domena održavanja, razvoja, investicija i opremanja, vrši stručni nadzor u toku izvođenja radova, montaže, puštanja opreme u rad i slično, vodi evidenciju i prisustvuje pregledu i opravci liftova na Univerzitetu, sarađuje sa drugim službama Univerziteta, obavlja i druge poslove po nalogu šefa Službe.

POSEBNI USLOVI: VSS – završen fakultet mašinskog smjera u četvorogodišnjem trajanju sa ostvarenih 240 ECTS bodova, sa pet godina radnog iskustva u struci i položenim stručnim ispitom.

3. ''Viši laborant'' na Prirodno-matematičkom fakultetu - 1 izvršilac na neodređeno vrijeme  
OPIS POSLOVA: sa saradnicima priprema i demonstrira laboratorijske vježbe; vrši izradu određenih elemenata po projektu nastavnika i saradnika, zajedno sa laborantom, vrši izradu modela potrebnih za eksperimentalni dio vježbi; daje ocjenu stanja laboratorije i laboratorijske opreme te stepen iskorištenosti opreme u naučno- nastavnom procesu i NIR-u; vodi dokumentaciju o nabavljenoj opremi; obavlja i druge poslove po nalogu dekana, predmetnog nastavnika i saradnika iz domena svojih radnih zadataka; u periodu nakon završetka nastave u zimskom i ljetnom semestru, a po nalogu dekana, obavlja i druge poslove, koji odgovaraju njegovim radnim i stručnim sposobnostima.

POSEBNI USLOVI: VSS – završen fakultet u četverogodišnjem trajanju - profesor fizike/bachelor fizike sa ostvarenih 240 ECTS bodova, sa jednom godinom radnog iskustva u traženoj stručnoj spremi.

4. „Pomoćnik generalnog sekretara“ - 1 izvršilac na neodređeno vrijeme uz probni rad od tri mjeseca

OPIS POSLOVA: priprema sjednice i prisustvuje sjednicama naučno/umjetničko-nastavnog vijeća fakulteta; izrađuje odluke i rješenja iz nadležnosti naučno/umjetničko-nastavnog vijeća; izrađuje odluke i rješenja dekana kojim se odlučuje o pojedinačnim pravima zaposlenika u skladu sa opštim aktima Univerziteta; izrađuje odluke i rješenja dekana kojima se odlučuje o pravima, obavezama i materijalnoj odgovornosti studenata; vodi dokumentaciju o sticanju naučnog stepena magistra odnosno doktora nauka, u svim fazama od prijave do odbrane magistarskog rada odnosno doktorske disertacije; vodi matičnu knjigu lica koja su stekla naučni stepen magistra, odnosno doktora nauka; zastupa organizacionu jedinicu u postupku pred sudovima, organima uprave i drugim institucijama u predmetima u kojima organizaciona jedinica samostalno nastupa u pravnom prometu, a po punomoći dekana; obavlja sve administrativno-pravne poslove (izrada ugovora, rješenja i drugih akata) organizacione jedinice u oblasti naučno-istraživačkog rada; prati, proučava i primjenjuje zakonske propise te opšte akte Univerziteta iz djelokruga rada organizacione jedinice; vrši nadzor nad radom studentske službe; vodi cjelokupnu statistiku o radu fakulteta; signira poštu i obavlja poslove iz djelatnosti fakulteta po osnovu posebnih ovlaštenja fakulteta u pravnom prometu sa trećim licima; zastupa Univerzitet u postupku pred sudovima, organima uprave i drugim institucijama po punomoći rektora; upoznaje se sa činjenicama i sastavlja podneske (tužbe, žalbe, predstavke) te podnosi iste nadležnim tijelima; obavlja administrativno-pravne poslove za upis u sudski registar Univerziteta te obavlja i druge poslove koji, po svojoj prirodi, spadaju u njegovu nadležnost a po nalogu dekana i generalnog sekretara.

POSEBNI USLOVI: VSS - završen fakultet u četverogodišnjem trajanju - diplomirani pravnik/bachelor prava sa ostvarenih 240 ECTS bodova, sa dvije godine radnog iskustva u traženoj stručnoj spremi.

5. „Viši stručni saradnik za radne odnose“ - 1 izvršilac na određeno vrijeme, do povratka zaposlenice sa porodiljskog odsustva, a najduže do tri godine uz probni rad od tri mjeseca

OPIS POSLOVA: priprema ugovore o radu i akte o prestanku i otkazu ugovora o radu, prati izborne rokove nastavnika i saradnika i inicira pokretanje postupka za reizbor, vodi evidenciju o stručnom usavršavanju zaposlenika, priprema ugovore o angažovanju spoljnih saradnika u nastavi, priprema ugovore o stručnom usavršavanju zaposlenika, autorske ugovore, ugovore o djelu i ugovore o vršenju privremenih i povremenih poslova te vodi njihovu evidenciju, prati realizaciju zaključenih ugovora iz radnog odnosa te pokreće postupak za izvršenje ugovornih obaveza i potraživanja iz radnog odnosa, dostavlja podatke (informaciju) o početku i prestanku obavljanja javne funkcije u skladu sa Zakonom o prijavljivanju, porijeklu i kontroli imovine izabranih dužnosnika, nosilaca izvršnih funkcija i savjetnika u Tuzlanskom kantonu ("Službene novine TK",br. 22/21)", obavlja i druge poslove po nalogu generalnog sekretara i šefa Službe.

POSEBNI USLOVI: VSS - završen fakultet u četverogodišnjem trajanju- diplomirani pravnik/bachelor prava sa ostvarenih 240 ECTS bodova, sa jednom godinom radnog iskustva u traženoj stručnoj spremi.

te istovremeno raspisuje i

J A V N I  O G L A S za prijem u radni odnos na sljedeća radna mjesta:

1. „Viši referent za studentska pitanja“– 1 izvršilac na neodređeno vrijeme uz probni rad od tri mjeseca

OPIS POSLOVA: organizuje rad u studentskoj službi, sastavlja sve potrebne evidencije i statističke izvještaje o studentima dodiplomskog i postdiplomskog studija; prima, obrađuje i šalje u dalji postupak zahtjeve studenata (prelaz, mirovanje statusa, ponovno sticanje statusa i sl.); vodi evidenciju studenata dobitnika posebnih priznanja Univerziteta; koordinira poslove na osiguranju studenata; obavlja poslove na upisu i ovjeri godine, odnosno semestra; priprema promociju diplomiranih studenata i magistara nauka; vodi evidenciju o izdatim diplomama, duplikatima diploma i ostalih javnih isprava; obavlja poslove referenta za studentska pitanja, ukoliko se, u odnosu na broj studenata, ne zasnuje radni odnos sa referentom za studentska pitanja; obavlja i druge poslove po nalogu dekana i pomoćnika generalnog sekretara fakulteta.

POSEBNI USLOVI: VS - pravnog ili društvenog smjera, odnosno završen prvi ciklus studija pravnog ili društvenog smjera sa ostvarenih najmanje 180 ECTS bodova, sa jednom godinom radnog iskustva u traženoj stručnoj spremi.

2. „Glavni kuhar“ - 1 izvršilac na neodređeno vrijeme

OPIS POSLOVA: organizuje i koordinira rad osoblja u smjeni, daje uputstva i naloge za rad u smjeni, obavlja poslove glavnog kuhara za izradu jela, preuzima potrebne količine namirnica za kuhinju od šefa kuhinje i pravda određenim brojem blokova, vrši izradu recepata za pripremanje pojedinih vrsta jela sa šefom kuhinje i upravnikom ishrane, stara se o racionalnom korištenju namirnica, vrši nadzor nad higijenom zaposlenika u smjeni, čistoći prostorija, pribora i opreme u kuhinji, izdaje i vrši raspored obroka, obavlja i druge poslove po nalogu šefa kuhinje.

POSEBNI USLOVI: VK kuhar, sa jednom godinom radnog iskustva u traženoj stručnoj spremi.

3. ''Kuhar''– 1 izvršilac na neodređeno vrijeme
OPIS POSLOVA: vrši pripremanje i izradu jela po uputama šefa kuhinje, vrši podjelu jela, vodi brigu o higijeni prostora i opreme u kuhinji, obavlja i druge poslove po nalogu šefa kuhinje.

POSEBNI USLOVI:  KV kuhar, sa šest mjeseci radnog iskustva u traženoj stručnoj spremi.

„Finansijski knjigovođa“ – 1 izvršilac na neodređeno vrijeme

OPIS POSLOVA: knjiži svu kontiranu knjigovodstvenu dokumentaciju; unosi narudžbenice za robu i usluge u sistem; priprema i daje podatke o raspoloživosti sredstava, podatke o ostvarenim vlastitim prihodima i podatke o plaćanjima Univerziteta i fakulteta, odnosno Akademije u oblasti naučno-istraživačkog rada; odgovoran je za ispravnost unešenih podataka u sistem; obavlja i druge poslove po potrebi i nalogu šefa računovodstva i glavnog finansijskog knjigovođe.

POSEBNI USLOVI: SSS – završena srednja škola ekonomskog smjera u četverogodišnjem trajanju, sa jednom godinom radnog iskustva u traženoj stručnoj spremi.

OPĆI USLOVI za prijem u radni odnos:

a) da je državljanin Bosne i Hercegovine;

b) da je zdravstveno sposoban za obavljanje poslova radnog mjesta na koje aplicira;

c) da mu odlukom suda nije zabranjeno obavljanje poslova radnog mjesta na koje aplicira;

d) da se na njega ne odnosi član IX.1. Ustava Bosne i Hercegovine.

Uz svojeručno potpisan PRIJAVNI OBRAZAC kandidat je dužan priložiti sljedeću dokumentaciju:

dokaze o ispunjavanju općih uslova i to:

a) uvjerenje o državljanstvu BiH, ne starije od šest mjeseci;

b) izjavu da mu odlukom suda nije zabranjeno obavljanje poslova radnog mjesta na koje aplicira, ovjerenu kod nadležnog organa ili notara;

c) izjavu da se na njega ne odnosi član IX. 1. Ustava Bosne i Hercegovine, ovjerenu kod nadležnog organa ili notara;

dokaze o ispunjavanju posebnih uslova i to:

- diplomu o završenom odgovarajućem studiju te dodatak diplomi stečenoj po bolonjskom sistemu studiranja (za pozicije Konkursa i poziciju 1. Oglasa);

- diplomu/svjedočanstvo o stečenom traženom stepenu i smjeru stručne spreme (za ostale pozicije Oglasa);

- dokaz o položenom stručnom ispitu (za poziciju 2. Konkursa);

- uvjerenje o odgovarajućem radnom iskustvu izdato od poslodavca/poslodavaca kod kojih je kandidat radio ili radi, sa navedenim podacima na kojim poslovima kandidat radi ili je radio - naziv radnog mjesta, zahtijevanom stručnom spremom za obavljanje poslova konkretnog radnog mjesta, opis poslova, te preciziran period radnog angažmana  ili uvjerenje o činjenicama iz matične evidencije izdato od strane Zavoda za penzijsko i invalidsko osiguranje – PIO/MIO ili uvjerenje nadležne Porezne uprave.

Kandidat može pružiti i dokaze za rangiranje po kriteriju: „Pripadnost braniocima i članovima njihovih porodica“ i to:

- rješenje na snazi kojim je priznato pravo na ličnu ili porodičnu invalidninu, izdato od nadležne službe za boračko-invalidsku zaštitu;

- rješenje na snazi kojim je priznato svojstvo ratnog vojnog invalida, izdato od nadležne službe za boračko-invalidsku zaštitu;

- rješenje na snazi kojim je priznato pravo na mjesečno novčano primanje dobitniku ratnog priznanja i odlikovanja, odnosno članu njegove porodice, izdato od nadležne službe za boračko-invalidsku zaštitu;

- uvjerenje o učešću u oružanim snagama, izdato od Odjeljenja odbrane prema mjestu prebivališta.

Uz dokaze za rangiranje po kriteriju: „Pripadnost braniocima i članovima njihovih porodica“ kandidat je dužan priložiti i:

- uvjerenje da je nezaposleno lice koje se nalazi na evidenciji Službe za zapošljavanje Tuzlanskog kantona;

- izjavu da mu radni odnos zasnovan po osnovu ranije ostvarenog prioriteta pri zapošljavanju nije prestao njegovom krivicom i da po prestanku radnog odnosa nije ostvario pravo na otpremninu, ovjerenu kod nadležnog organa ili notara;

- dokaz Federalnog Zavoda PIO/MIO da nije korisnik prava na porodičnu penziju;

- dokaz da je član porodice šehida, poginulog, umrlog, nestalog branitelja/ratnog vojnog invalida/ dobitnika ratnog priznanja i odlikovanja/demobilisanog branitelja.

Kandidat koji ispunjava opšte i posebne uslove za obavljanje poslova radnog mjesta i koji uz prijavni obrazac na Konkurs/Oglas dostavi dokaz da pripada kategoriji lica iz člana 86. i 87. stav (2) Zakona o socijalnoj zaštiti, zaštiti civilnih žrtava rata i zaštiti porodice sa djecom-drugi prečišćeni tekst (''Sl.novine TK'', br.18/23 i 7/24) te dokaze: da je nezaposleno lice i na evidenciji službe za zapošljavanje; da mu radni odnos, zasnovan po osnovu ranije ostvarene prednosti pri zapošljavanju, nije prestao njegovom krivicom ili da po prestanku radnog odnosa nije ostvario pravo na otpremninu, odnosno da nije korisnik prava na porodičnu penziju ostvaruje, pod jednakim uslovima, prioritet pri zapošljavanju, prema utvrđenom redosljedu.

Urednom prijavom na Konkurs/Oglas smatra se uredno popunjen PRIJAVNI OBRAZAC.

PRIJAVNI OBRAZAC i primjeri izjava iz tačaka c) i d) općih uslova Konkursa/Oglasa, nalaze se na web stranici Univerziteta www.untz.ba/konkursi/.

Traženi dokazi iz Konkursa/Oglasa moraju biti priloženi u originalu ili ovjerenoj fotokopiji, a izjave ovjerene kod nadležnog organa ili notara.

Izabrani kandidat dužan je, najkasnije jedan dan prije zaključivanja ugovora o radu, dostaviti ljekarsko uvjerenje ovlaštene zdravstvene ustanove kao dokaz da njegovo zdravstveno stanje i psihofizičke sposobnosti odgovaraju uslovima radnog mjesta za koje zaključuje ugovor o radu, ne starije od tri mjeseca.

Prijavni obrazac sa traženim dokazima dostavlja se u zatvorenoj koverti na adresu: UNIVERZITET U TUZLI, Ul. Dr. Tihomila Markovića broj 1, 75000 Tuzla, sa naznakom: „Prijava na Konkurs/Oglas na radno mjesto _____________ - pozicija br. ____Konkursa/Oglasa – ne otvaraj!“.

Rok za podnošenje prijava na Konkurs je 15 dana, a na Oglas 8 dana od dana objavljivanja Konkursa/Oglasa u dnevnom listu.

Neuredne, nepotpune i neblagovremene prijave će se odbaciti.

